Արդեն պարզվել է, որ Ռուսաստանի դրոշը «Մարականայում» ծածանել է Բելառուսի Օլիմպիական հերթափոխի հանրապետական կենտրոնի տնօրեն Անդրեյ Ֆոմոչկինը: Միջազգային Պարալիմպիկ կոմիտեի որոշմամբ Ֆոմոչկինի հավատարմագրումը չեղյալ է հայտարարվել եւ նա այլեւս իրավունք չունի գտնվելու Օլիմպիական ավանում: Բնականաբար այս ակցիան դրական եւ բուռն արձագանք է գտել Ռուսաստանում. տեղեկություններ կան, որ առաջիկայում Ֆոմոչկինը պարգեւատրվելու է «Ժողովուրդների բարեկամության համար» շքանշանով: Բելառուսի նախագահ Ալեքսանդր Լուկաշենկոն նույնպես դրական է արձագանքել տեղի ունեցածին: